Universitatea Tehnică “Gheorghe Asachi” din Iași

Facultatea de Inginerie Electrică, Energetică și Informatică Aplicată

Nr.32081/18.10.2021 Iasi, 18.10.2021

**INVITAŢIE DE PARTICIPARE**

**pentru achiziţia de echipamente**

Stimate Doamne/ Stimaţi Domni:

1. Beneficiarul **Universitatea Tehnică „Gheorghe Asachi” din Iaşi, Facultatea de Inginerie Electrică, Energetică şi Informatică Aplicată** intenţionează să achiziţioneze echipamentele pentru care a fost emisă prezenta Invitaţie de Participare. În acest sens, sunteti invitaţi să trimiteţi oferta dumneavoastră de preţ pentru contractul de achiziție având ca obiect achiziția de *E****chipamente de control și testare***, respectiv achiziționarea următoarelor produse:

|  |  |  |  |  |  |
| --- | --- | --- | --- | --- | --- |
| **Nr. crt.** | **Cod CPV** | **Număr lot** | **Scurtă descriere a produselor** | **Cantitatea** | **Valoarea estimată**  **(fără TVA)** |
| 1 | 31700000-3 | **LOT 1** | Axă de deplasare liniară (2 m, automată, interfațabilă LabVIEW) | 1 buc. | 47.059 |
| 2 | 42962500-2 | **LOT 2** | Sistem de prototipare rapidă pentru controlul sistemelor de acționare electrică | 1 buc. | 52.481 |

2. Ofertanţii pot depune o singură ofertă, pentru unul sau mai multe loturi.

3. Datele de identificare ale achizitorului:

Adresa: Universitatea Tehnică ”Gheorghe Asachi” din Iaşi

Bulevardul prof.Dimitrie Mangeron nr.67

Responsabil achiziţie: Nistor Camelia

Telefon: 0232/278680 int.1121

Email: [cnistor@tuiasi.ro](mailto:cnistor@tuiasi.ro)

4.Publicarea invitaţiei de participare şi a documentelor anexate

[www.tuiasi.ro/administratie/achizitii-publice](http://www.tuiasi.ro/administratie/achizitii-publice)

5.Depunerea ofertelor

**Ofertele se vor transmite pe e-mailul indicat în invitație și se vor publica pe site-ul** [**www.e-licitatie.ro**](http://www.e-licitatie.ro) **până pe data de 05.11.2021, ora 23,30 la codurile CPV din invitaţia de participare** conform tabelului de produse publicat pe site-ul universităţii [www.tuiasi.ro/administratie/achizitii-publice](http://www.tuiasi.ro/administratie/achizitii-publice).

5.1. In Catalogul de produse din SEAP se vor introduce ofertele tehnico-economice pentru fiecare produs, cu denumirile şi codurile CPV conform tabelului de produse, cu descrierea acestora asa cum este scris în invitaţia de participare.

* 1. Oferta tehnico-economică detaliată se va depune **atât în SEAP, în catalogul de produse cât şi pe adresa de email: cnistor@tuiasi.ro** până pe data de **05.11.2021, ora 23,30**
  2. **În catalogul de produse din SEAP, pentru identificarea ușoară a produselor, fiecare produs, va avea denumirea produsului din tabelul de produse și terminația IEEIA, de ex*: Servețele umede pentru curățare whiteboard*\_*IEEIA***

**Orice ofertă primită după termenul limită menţionat va fi respinsă.**

6. Preţul ofertat. Preţul total trebuie să includă şi preţul pentru ambalare, transport, instalare/montare *[dacă este cazul]* şi orice alte costuri necesare livrării produsului la următoarea destinatie: Facultatea de Inginerie Electrică, Energetică şi Informatică Aplicată, B-dul prof. Dimitrie Mangeron nr.23, Iaşi, imobil ETH, et.2, birou administrator şef facultate. Oferta va fi exprimată în Lei, iar TVA va fi indicat separat.

7. Valabilitatea ofertei: Oferta dumneavoastră trebuie să fie **valabilă până la 31.12.2021**.

8. Calificarea ofertantului Oferta dvs. trebuie să fie însoţită de o copie a Certificatului de Înregistrare sau a Certificatului Constatator eliberat de Oficiul Registrului Comerţului din care să rezulte numele complet, sediul şi domeniul de activitate care trebuie să includă și furnizarea bunurilor care fac obiectul prezentei proceduri de achiziție. **Firmele care ofertează produsele din invitația de participare dar al cărui CAEN/obiect de activitate nu este corespunzător obiectului contractului de achiziție vor fi descalificate.** Oferta va include și informații despre ofertant, adresa, telefon/fax, cod fiscal, C.U.I., contul la Trezorerie, numele, prenumele și funcția persoanei care reprezintă firma.

9. Evaluarea şi acordarea contractului: Doar ofertele depuse de ofertanţi calificaţi şi care îndeplinesc cerinţele tehnice minime solicitate vor fi evaluate prin compararea preţurilor. **Contractul se va acorda firmei care îndeplineşte toate cerințele de calificare și specificaţiile tehnice solicitate şi care oferă cel mai scăzut preţ fără TVA, pe fiecare lot în parte cu condiția încadrării în bugetul alocat.**

**În cazul în care există diferențe între oferta transmisă pe e-mail și oferta publicată în catalogul de produse din SEAP sau în cazul în care se transmite oferta doar prin una din cele două metode, oferta va fi descalificată.**

10. Prezentarea ofertei

Limba de redactare a ofertei: Română

Moneda în care este exprimat preţul contractul/comenzii: Lei

11.**Termen de livrare: până cel târziu 01.12.2021. Firmele a căror termen de livrare nu se încadrează în termenul precizat mai sus vor fi descalificate.**

**ATENȚIE!!! În cazul în care firma câștigătoare nu se încadrează în termenul de livrare precizat mai sus, respectiv cel târziu 01.12.2021 și având în vedere că autoritatea contractantă are alocate fondurile doar pentru anul 2021, beneficiarul își rezervă dreptul de a anula contractul de achiziție din lipsă de fonduri în cazul în care se depășește perioada de livrare de 01.12.2021.**

12**.Sursa de finanţare: sold aferent anului 2020 din FB-IEEIA.**

# 13.Procedura aplicată pentru atribuirea contractului/comenzii de achizitie publică:

### Achiziţie directă

14.**Plata preţului contractului/comenzii**

Se va face prin O.P., în contul de Trezorerie indicat de către operatorul economic, în maxim 30 zile de la recepţie, dar nu mai târziu de 31.12.2021, în baza facturii fiscale, contractului de achiziţie şi a notei de recepţie. Preţul contractului/comenzii nu se actualizează.

15. **Anunț de atribuire**

În urma finalizării achiziției directe, autoritatea contractantă va publica, pe pagina

proprie de internet www.tuiasi.ro/administratie/achizitii-publice, un anunț de atribuire în

termen de 15 zile de la data încheierii contractului.Acest anunț se va considera ca fiind comunicarea către firmele participante.

*DECAN, Responsabil de achiziţie,*

*Prof.dr.ing.Marinel Costel Temneanu ing. Camelia NISTOR*

*............................... ................................*

Anexa

**Termeni şi Condiţii de Livrare\***[[1]](#footnote-1)

Achiziția de echipamente

Sursa de finanțare: Sold FB-IEEIA

Beneficiar: Universitatea Tehnică „Gheorghe Asachi” din Iaşi,

Facultatea de Inginerie Electrică, Energetică și Informatică Aplicată

Ofertant: \_\_\_*[a se completa de către Ofertant]*\_\_\_\_\_\_\_\_\_\_\_\_\_\_\_\_\_

**1**. **Oferta de preț** *[a se completa de către Ofertant]*

|  |  |  |  |  |  |  |
| --- | --- | --- | --- | --- | --- | --- |
| **Nr. crt.**  (1) | **Denumirea produselor**  (2) | **Cant.**  (3) | **Preț unitar**  (4) | **Valoare Totală fără TVA**  (5=3\*4) | **TVA**  (6=5\* %TVA) | **Valoare totală cu TVA**  (7=5+6) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | **TOTAL** |  |  |  |  |  |

**2. Preţ fix:** Preţul indicat mai sus este ferm şi fix şi nu poate fi modificat pe durata executării contractului.

**3. Grafic de livrare:** Livrarea se efectuează **până cel târziu 01.12.2021**, pe baza Contractului/ Notei de Comanda, la destinația finală indicată, conform următorului grafic: *[a se completa de către Ofertant]*

|  |  |  |  |
| --- | --- | --- | --- |
| **Nr. crt.** | **Denumirea produselor** | **Cant.** | **Termene de livrare** |
|  |  |  |  |
|  |  |  |  |
|  |  |  |  |

**4. Plata** facturii se va efectua în lei, 100% la livrarea efectivă a produselor la destinația finală indicată, pe baza facturii Furnizorului şi a procesului - verbal de recepție/NIR-ului, conform *Graficului de livrare*.

**5. Garanție:** Bunurile oferite vor fi acoperite de garanția producătorului cel puțin 1 an de la data livrării către Beneficiar. Vă rugăm să menționați perioada de garanție şi termenii garanției, în detaliu.

**6. Instrucțiuni de ambalare:**

Furnizorul va asigura ambalarea produselor pentru a împiedica avarierea sau deteriorarea lor în timpul transportului către destinația finală.

1. **Specificaţii Tehnice:**

|  |  |
| --- | --- |
| **A. Specificații tehnice solicitate LOT 1- 1 buc.** | **B. Specificații tehnice ofertate LOT 1- 1 buc.**  *[a se completa de către Ofertant]* |
| ***Denumire produs:*** **Axă de deplasare liniară (2 m, automată, interfațabilă LabVIEW)** | *Marca / modelul produsului* |
| ***Descriere generală/detalii specifice și standarde tehnice minim acceptate*:**  **Axă de deplasare liniară (2 m, automată, interfațabilă LabVIEW)**  Compusă din:   * 1 × Modul de bază de deplasare liniară de tip servo, dotat cu pendul invers; * 1 × Amplificator cu 1 canal, de tip sursă de tensiune; * 1 × Placă de achiziție USB, cu 2 canale; * 1 × Modul reconfigurabil intrări-ieșiri, cu accelerometru inclus; * 1 × Modul de adaptare între amplificator și modulul reconfigurabil intrări-ieșiri;   1 × Accesoriu: sursă de alimentare pentru modulul reconfigurabil intrări-ieșiri | *Descriere generală/detaliile tehnice și standardele tehnice ale produsului ofertat* |

|  |  |
| --- | --- |
| **A. Specificații tehnice solicitate LOT 2 – 1 buc.** | **B. Specificații tehnice ofertate LOT 2 – 1 buc.**  *[a se completa de către Ofertant]* |
| ***Denumire produs:*** Sistem de prototipare rapidă pentru controlul sistemelor de acționare electrică | *Marca / modelul produsului* |
| ***Descriere generală/detalii specifice și standarde tehnice minim acceptate*:**  **A. Placa de bază a sistemului**  Carcasă de aluminiu, răcire prin convecţie naturală, fără componente în mişcare  Procesor: Intel 2GHz quad core,  Memorie RAM: 4GB RAM  Harddisc SSD: 32GB  Conectori: - 1 x USB  - tastatură  - Display Port  - 2 x Ethernet UDP, TCP/IP  - 2 x RS232  - 1 x CAN  Tensiune de alimentare 9-36Vcc  **B. Interfaţă de comandă a convertoarelor şi achiziţie a semnalelor de control**  Modul intrări-ieşiri cu arii programabile (*FPGA – Field Programmable Gate Array*) cu următoarele resurse:  4 x 16bits +/- 10V convertoare analog-numerice  6 canale PWM cu semnale complementare şi includere de timp mort  2 canale de achiziţie a semnalelor de viteză – QAD/QAE  10 intrări digitale de uz general  **C. Modulul de comunicaţie CAN**  Modul de comunicaţie CAN cu protocol de comunicaţie de nivel înalt CANopen.  **Cerinţe:**   * sistemul trebuie să permită interfaţarea cu 2 convertoare statice de putere pentru controlul maşinilor de curent alternativ (2x 3PWM – modulatoare în lăţime a impulsurilor – *Pulse Width Modulator*) * sistemul trebuie să dispună de resurse de achiziţie a semnalelor analogice de control (4 ADC – convertoare analog-numerice – *Analog to Digital Converter*) * sistemul trebuie să dispună de resurse de achiziţie a semnalelor numerice de viteză (2 encodere relative) * sistemul trebuie să dispună de semnale de intrări-ieşiri digitale de uz general (GPIO – *General Purpose Input Output*) * sistemul trebuie să ofere posibilitatea de-a fi integrat într-o reţea CAN de comunicaţie * sistemul trebuie să fie tolerant la vibraţii şi şocuri * sistemul trebuie să fie portabil în vederea utilizării în aplicaţii mobile, şi deci sursa de energie trebuie să aibă tensiunea de alimentare 6-36 Vcc. * sistemul trebuie să fie programabil grafic utilizând mediul de programare Matlab-Simulink, cu biblioteci specializate de interacţiune cu componentele hardware asociate. * sistemul trebuie să ofere posibilitatea de vizualizare rapidă a semnalelor numerice interne | *Descriere generală/detaliile tehnice și standardele tehnice ale produsului ofertat* |

**NUMELE OFERTANTULUI\_\_\_\_\_\_\_\_\_\_\_\_\_\_\_\_\_\_\_\_\_**

**Semnătură autorizată\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Locul:**

**Data:**

1. *Anexa Termeni și Condiții de Livrare este formularul în care Beneficiarul va completa condițiile în care dorește furnizarea bunurilor (Pct. 3 - perioada de livrare, pct. 7A – Specificații Tehnice solicitate).*

   *Ofertanții completează formularul cu oferta lor - pct.1, pct. 3 si pct.7B - şi îl returnează Beneficiarului semnat, dacă acceptă condițiile de livrare cerute de Beneficiar.* [↑](#footnote-ref-1)